text: Team Esbjerg vandt i en slap forestilling
  09 januar 2018 kl. 04.32
  De nykårede pokalmestre Team Esbjerg vandt mandag aften årets første ligakamp, da de mødte bundholdet Ajax København.
  
  Team Esbjerg var ikke som forventet dominerende foran 2.312 tilskuere på hjemmebane i Blue Water Dokken mod Ajax København, der på imponerende vis holdt ved hele kampen igennem, så Team Esbjerg kun vandt med 30-27.
  Særligt Sanna Solberg og Estavana Polman demonstrerede forskellen i slutfasen. Polman blev mandsopdækket i anden halvleg, men hun var alligevel afgørende for sejren i slutfasen.
  For Team Esbjerg er der en ny kamp allerede onsdag aften, hvor turen går til Viborg.
  Med sejren har Esbjerg nu 16 point for 12 kampe. Det er det samme som Viborg HK, Odense Håndbold og Nykøbing Falster. København Håndbold fører rækken med 20 point, mens FC Midtjylland på andenpladsen har 18 point foran de fire forfølgere. Ajax København ligger helt i bunden med nul point.
  Det slutter med en sejr på 30-27 over Ajax. Det blev unødigt spændende hen mod slutningen af kampen, men endte heldigvis med de to point.
  
  